stanford-oval/wikipedia huggingface dataset:
Posturaalinen ortostaattinen takykardiaoireyhtymä
Diagnostiikka ja hoito

Jos posturaalisen ortostaattisen takykardiaoireyhtymän oireita ilmenee, verenpaine ja sydämensyke voidaan tarkastaa ennen seisomaan nousemista ja sen jälkeen. Jos epäily oireyhtymästä herää tai vahvistuu tämän myötä, saatetaan suorittaa tarkempia sydämen ja verenpaineen tutkimuksia sekä veri- ja virtsakokeita. Diagnoosi voi viivästyä, koska oireet saattavat muistuttaa muita sairauksia.
Posturaalisen ortostaattisen takykardiaoireyhtymän hoidossa voivat toimia lääkkeettömät keinot, kuten säännölliset ateriarytmit ja juomisvälit sekä stressinlievitysmenetelmät. Suolan lisääminen ruokavalioon saattaa lievittää oireita. Lääkkeinä voidaan käyttää esimerkiksi fludrokortisonia, midodriinia ja beetasalpaajia.
Talo Italiassa

Talo Italiassa on vuonna 2005 kuvattu ja Yle TV1 -kanavalla esitetty 13-osainen tosi-TV -pohjainen italian kielen opetussarja ja siihen liittyvä samanniminen verkkokurssi. Ohjelmaa juonsi Ella Kanninen, ja sen tuotti Broadcasters. Sarjalle on tehty kaksi jatkokautta, Talo Espanjassa ja Talo Ranskassa.
Kilpailun kulku

Ohjelmaan haki tammikuussa 2005 lähes tuhat hakijaa, joista puhelinhaastatteluun valittiin noin puolet. Puhelinhaastattelujen perusteella koekuvauksiin pääsi 35 miestä ja 35 naista, joista itse kilpailuun pääsi mukaan viisi miestä ja viisi naista.
Kilpailijoita ohjasi italialainen kieltenopettaja Paolo Pellei, joka antoi kilpailijoille joka viikko uuden opeteltavan läksyn. Pellei piti kilpailijoille joka viikko yhden oppitunnin, mutta pääosin kilpailijat joutuivat opiskelemaan omatoimisesti. Joka viikko – lukuun ottamatta kertoja, jolloin kilpailijat vierailivat Torinossa ja Roomassa – järjestettiin televisiolähetyksessä tentti, jossa huonoiten pärjännyt putosi pois kilpailusta.
Kilpailun finaalia lukuun ottamatta tentti oli kolmiosainen. Ensimmäisessä osassa opiskelijat vastasivat kieliopin ja sanaston tuntemusta vaativiin kolmen vastausvaihtoehdon aukkotehtäviin. Toisessa osiossa kilpailijoille puolestaan näytettiin kuullunymmärtämisvideo, jonka pohjalta esitettiin kolmen vastausvaihtoehdon kysymyksiä. Kolmannessa osiossa kilpailijat asetettiin kahdessa edellisessä osiossa saamien pisteiden mukaiseen järjestykseen, jonka perusteella heistä muodostettiin 2–3 hengen paremmuusjärjestykseen asetettuja ryhmiä. Kilpailijoiden täytyi tuottaa tietystä aihepiiristä italiaksi puhetta kolmen hengen italialaisraadin edessä. Raati pudotti kahdessa ensimmäisessä osassa parhaiten menestyneiden ryhmästä kolmannessa osiossa huonoiten menestyneen kilpailijan toiseen ryhmään, josta puolestaan putosi kilpailija kolmanteen ryhmään. Lopulta viimeisen ryhmän viimeisessä osiossa huonoiten menestynyt kilpailija putosi kilpailusta pois.
Kilpailussa vierailtiin myös Torinossa ja Roomassa, jossa kilpailijat joutuivat suorittamaan erilaisia tehtäviä italiaksi. Näiden vierailukertojen aikana ei kilpailijoita pudotettu ohjelmasta.
11 opiskeluviikon jälkeen kilpailu päättyi 28. heinäkuuta lähetettyyn finaaliin, jossa vastakkain olivat kilpailun nuorin osallistuja Aki Rask ja kilpailun vanhin osallistuja Jussi Kuokkanen. Finaalissa kilpailijoiden täytyi muun muassa kertoa italiaksi miksi heidän tulisi voittaa kilpailu. Ääniä antoivat niin italialaisraati kuin kilpailusta pudonneet kilpailijatkin. Yhdellä äänellä kilpailun voittanut Rask sai palkintona kahdeksi viikoksi käyttöön Abbadia di Fiastran luonnonpuistossa sijaitsevan La Volpe et il Fagiano -nimisen talon Marchen maakunnassa, Italiassa. Italiaan Rask lähti ystävänsä Ville-Pertti Teurosen kanssa.
Televisiossa ohjelmasta lähetettiin 13 jaksoa. Yhdeksän tavallisen kilpailujakson lisäksi ensimmäisessä jaksossa kerrottiin kilpailijoiden valinnasta, kahdessa jaksossa kilpailijat vierailivat Italiassa, ja viimeisessä seurattiin kilpailun voittaneen Aki Raskin ja hänen ystävänsä Ville-Pertti Teurosen palkintolomaa Italiassa.
Kilpailijat

Kimmo Kiuru – 40-vuotias tuusulalainen
Aleksandra Kral-Leszcynski (jätti kilpailun kesken sairastumisen vuoksi) – 23-vuotias helsinkiläinen
Jussi Kuokkanen (2. finalisti) – 78-vuotias lahtelainen
Kai-Eerik Känsälä – 37-vuotias kaustislainen
Raimo Matilainen – 65-vuotias helsinkiläinen
Tuija Orava – 39-vuotias ristiinalainen
Aki Rask (voittaja) – 22-vuotias espoolainen
Satu Suoranta (jätti kilpailun kesken sairastumisen vuoksi) – 61-vuotias heinolalainen
Teija Wikman – 34-vuotias helsinkiläinen
Kilpailun jälkeen

Kilpailu esitettiin ensimmäisen kerran kesällä 2005 ja uusintana jo seuraavana syksynä. Myöhemmin esitettiin myös Talo Italiassa – puoli vuotta myöhemmin, jossa näytettiin, mitä kilpailijoille kuului puoli vuotta kilpailun jälkeen. Vuonna 2005 ohjelma sai Venla-palkinnon kategoriassa Paras game show.
Toiseksi tullut kilpailija Jussi Kuokkanen sai hyvästä menestyksestään kilpailun vanhimpana osanottajana Itä-Hämeen aikuisopiskelija -palkinnon ja Suomen kieltenopettajien liiton Vuoden kieliteko 2005 -palkinnon  (Arkistoitu – Internet Archive).
Verkkokurssi

TV-kilpailuun liittyy myös Ylen Kieliportti-sivustolla sijaitseva 12-osainen samanniminen kurssi, joka on sisällöltään lähes sama kuin ohjelman kilpailijoiden saama kurssimateriaali. Itse kurssimateriaalin lisäksi sivustolla pystyy kokeilemaan taitojaan TV-kilpailijoiden suorittamissa tenteissä. Kurssin tarkoituksena oli saada TV-katsojat opiskelemaan italiaa samaan tahtiin kilpailijoiden kanssa, mutta se on edelleen saatavilla kilpailun loputtuakin.
Aiheesta muualla

Talo Italiassa
Talo Italiassa Internet Movie Databasessa (englanniksi)
Poikkele

| Poikkele |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°12′00″N, 24°26′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  Poikkeleenpuro 
Järvinumero:  35.656.1.001
Mittaustietoja
Pinnankorkeus:  114,2 m  
Rantaviiva:  1,486 km  
Pinta-ala:  6,525 ha  
Saaria:  ei saaria 
 fiPoikkele 
Poikkele  on Keski-Suomessa Keuruulla Riihon kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 6,5 hehtaaria ja se on 550 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Poikkeleenpuron valuma-alueeseen (35.656) se kuuluu.
Tammipunavarpunen

| Tammipunavarpunen |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Pihapunavarpuset Haemorhous
Laji::  purpureus
Kaksiosainen nimi
 Haemorhous purpureus  (Gmelin, 1789) 
Synonyymit
 Carpodacus purpureus 
Alalajit 
 H. p. californicus  H. p. purpureus 
Katso myös
   Tammipunavarpunen Wikispeciesissä   Tammipunavarpunen Commonsissa 
Infobox OKNimi-testi OKIUCN-testi OK: 
Tammipunavarpunen (Haemorhous purpureus) on Pohjois-Amerikasta kotoisin oleva punertava varpuslintu, joka kuuluu peippojen heimoon ja punavarpusten sukuun. Yhdysvaltalainen lintutieteilijä Roger Tory Peterson kuvaili sitä 'vadelmamehuun kastetuksi varpuseksi'. Se on läheistä sukua pihapunavarpuselle ja mäntypunavarpuselle, jotka ovat sen kanssa hyvin samannäköisiä ja elävät osittain samoilla alueilla.
Ulkonäkö ja koko

Tammipunavarpunen on ruumiinrakenteeltaan iso ja tanakka muihin metsän pikkulintuihin verrattuna. Sen pituus on 12–16 senttimetriä, siipien kärkiväli 22–26 senttimetriä ja paino 18–32 grammaa. Sillä on lyhyt, lovellinen pyrstö ja voimakas, kartiomainen nokka, joka on suurempi kuin millään varsinaisella varpusella. Koiraalla on punertava pää ja rinta, ruskea selkä ja utuisen valkoinen vatsa. Naaraan höyhenpuvussa ei ole punaista, mutta se on alapuolelta viiruinen ja päästä valkoisen kirjava.
Levinneisyys

Tammipunavarpunen elää Pohjois-Amerikassa, missä sen levinneisyysalue käsittää Kanadan etelä- ja keskiosat sekä Yhdysvaltojen pohjoisosat ja länsirannikon. Talveksi se muuttaa etelämmäksi Yhdysvaltojen itä- ja lounaisosiin ja Meksikoon.
Elinympäristö

Tammipunavarpunen elää yleensä alavilla mailla sijaitsevissa kosteissa havu- tai sekametsissä, joissa on runsaasti aluskasvillisuutta ja aukeita paikkoja. Se välttelee suuria aarniometsiä, ja taajamissa sen on hyvin usein syrjäyttänyt pihapunavarpunen. Talvella sen voi nähdä myös muissa elinympäristöissä, esimerkiksi pensaikoissa, vanhoilla pelloilla, metsänreunoissa ja takapihoilla.
Käyttäytyminen

Ääninäytteet
Äänitiedostojen kuunteluohjeet
Tammipunavarpusen äänekäs laulu kantaa kauas metsässä, vaikka itse lintua onkin usein vaikea nähdä, sillä se pysyttelee puiden latvassa. Joskus se matkii laulullaan muita lajeja, kuten haarapääskyjä, amerikantiklejä, loistopipiloita ja lehmäturpiaaleja.
Tammipunavarpunen osoittaa vihamielisyyttä lajitoveriaan kohtaan kurottamalla sitä kohti nokka pitkällä ja niska suorana. Tämän jälkeen se voi kohottautua pystyyn ja avata nokkansa tai osoittaa sillä alaspäin vastustajaansa kohti ja alkaa nokkia sitä. Naaraat voittavat yleensä koiraat tappeluissa.
Lisääntyminen

Tammipunavarpunen on yksiavioinen lintu, jolla on vuodessa yleensä kaksi poikuetta. Naarasta kosiskellessaan koiras laulaa pehmeästi ja pörhistelee höyheniään tämän edessä pidellen samalla nokassaan risua tai ruohonkortta. Jos naaras näyttää suosiolliselta, koiras pyrähtää lyhyeen lentoon suoraan ylöspäin riiputtaen siipiään ja osoittaen nokallaan kohti taivasta. Tätä seuraa yleensä paritteluvaihe.
Naaras rakentaa pesän havupuun oksan kärkeen risuista, kasveista ja juurista ja vuoraa sen ruohosilpulla, karvalla ja sammalella. Levinneisyysalueen eteläosissa pesäpuu voi olla myös tammi, vaahtera tai kirsikkapuu. Naaras laskee pesään 3–5 munaa ja hautoo niitä 12–13 vuorokauden ajan koiraan ruokkiessa sitä. Poikaset ovat kuoriutuessaan sokeita ja höyhenettömiä. Sekä naaras että koiras osallistuvat niiden ruokintaan. Poikaset lähtevät pesästä 13–16 vuorokauden ikäisenä, mutta pysyttelevät pesän lähettyvillä vielä kahden viikon ajan, kunnes ne ovat täysin lentotaitoisia.
Ravinto

Tammipunavarpunen käyttää ravinnokseen enimmäkseen puiden siemeniä, joita se kerää havupuista, jalavista, lännentulppaanipuista ja vaahteroista. Siementen lisäksi se syö pehmeitä silmuja, kukkien mettä sekä hedelmiä ja marjoja. Talvella se noukkii joskus siemeniä matalasta kasvillisuudesta, esimerkiksi voikukista, tuoksukeista ja sappiruohoista. Kesällä se saattaa täydentää ruokavaliotaan hyönteisillä, lähinnä kirvoilla, perhosentoukilla, heinäsirkoilla ja kovakuoriaisilla. Poikasiaan se ruokkii enimmäkseen siemenillä.
Suojelu ja uhat

Tammipunavarpunen on elinvoimainen laji, joskin pihapunavarpunen on paikoitellen syrjäyttänyt sen Yhdysvaltojen itäisimmissä osavaltioissa.
Tammipunavarpunen John James Audubonin teoksessa The Birds of America.
Naaraan höyhenpuvussa ei ole punaista.
Telataipaleen kanava

Telataipaleen kanava karttapiirroksessa 1790-luvulla.
Matala silta estää kanavassa liikennöinnin.
Telataipaleen kanava on avokanava Saimaan Pihlajavedellä. Telataipaleen kanava sijaitsee Sulkavan kunnan kaakkoisosassa, jossa se yhdistää Siikaveden, Taipaleenselän ja Telalahden. Telataipaleen kanavassa ei kulje vesiväylää. Kanavan ylitse kulkee matala vuonna 1962 rakennettu betonisilta, jossa kulkee Sulkavalta Virmutjoelle johtava Seututie 438. Telataipaleen kanava on yksi 1790-luvulla rakennetuista ns. Suvorovin kanavista. Kanavan pituus on 200 metriä. Museovirasto teki Telataipaleen kanavassa arkeologisia kaivauksia ja restaurointitöitä vuosina 2006–2007.
Aiheesta muualla

Kuvia tai muita tiedostoja aiheesta Telataipaleen kanava Wikimedia Commonsissa
Museovirasto Telataipaleen kanava (Arkistoitu – Internet Archive)
Rajupusuwiki.fi/Telakanava
Kanavien restaurointiprojekti (Museovirasto) (Arkistoitu – Internet Archive)
Potosinkilli

| Potosinkilli> Uhanalaisuusluokitus |
| --- | --- |
 Luonnosta hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Hammaskarppikalat Cyprinodontiformes
Heimo::  Hammaskillit Cyprinodontidae
Suku::  Cyprinodon
Laji::  alvarezi
Kaksiosainen nimi
 Cyprinodon alvarezi  Miller, 1976 
Katso myös
   Potosinkilli Wikispeciesissä   Potosinkilli Commonsissa 
Infobox OKNimi-testi OKIUCN-testi OK: 
Potosinkilli (Cyprinodon alvarezi) on hammaskillien (Cyprinodontidae) heimoon kuuluva kalalaji. Robert Rush Miller kuvasi lajin tieteelle vuonna 1976. Potosinkilli on hävinnyt luonnosta ja sitä tavataan vain vankeudessa.
Ulkonäkö ja koko

Potosinkilli on tavallisesti noin 4,3 senttimetrin mittainen ja voi kasvaa jopa 5,9 senttimetrin mittaiseksi.
Levinneisyys ja elinympäristö

Lajia tavattiin kotoperäisenä Nuevo Leonista, Meksikosta.
Tasmanianmeriliitäjä

| Tasmanianmeriliitäjä |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Ulappaliitäjät Procellariidae
Suku::  Meriliitäjät Procellaria
Laji::  westlandica
Kaksiosainen nimi
 Procellaria westlandica  Falla, 1946 
Katso myös
   Tasmanianmeriliitäjä Wikispeciesissä   Tasmanianmeriliitäjä Commonsissa 
Infobox OKNimi-testi OKIUCN-testi OK: 
Tasmanianmeriliitäjä (Procellaria westlandica) on meriliitäjien sukuun kuuluva valtamerilintu.
Koko ja ulkonäkö

Tasmanianmeriliitäjä on kokonaan tummanruskea, pitkäsiipinen eteläisten valtamerten liitäjä. Sen keltaisen nokan kärki on musta. Linnun pituus on 50–55 cm, siipien kärkiväli 135–140 cm ja paino 800–1 200 g. Sukupuolet ovat samanvärisiä, nuoren linnun nokka on vaaleampi kuin vanhan.
Esiintyminen

Tasmanianmeriliitäjä pesii vain Uuden-Seelannin Eteläsaarella Punakaikissa. Kansainvälinen luonnonsuojeluliitto on arvioinut lajin kooksi 7 900 – 13 700 sukukypsää yksilöä. Lajin kanta on taantunut voimakkaasti maahan tuotujen vieraiden petojen, lähinnä villiintyneiden kissojen takia. Kalastuksen aiheuttama kuolleisuus on myös merkittävä. Pesimäajan ulkopuolella se vaeltelee eteläisillä valtamerillä Tasmanian ja Chilen välillä.
Elinympäristö

Laji pesii Punakaikin rantakukkuloiden tiheissä rinnemetsissä 20–250 m merenpinnan yläpuolella. Pesimäajan jälkeen se elää vain avomerellä.
Lisääntyminen

Tasmanianmeriliitäjät elävät yhdyskunnissa. Ne kaivavat syvän, jopa kaksi metriä pitkän pesäonkalon lähelle jyrkännettä tai puuta, josta ne voivat ponnistaa lentoon. Toukokuussa naaras munii yhden valkoisen munan, jota haudotaan 57–65 päivää. Poikanen jättää pesän lentokykyisenä 120–140 päivää vanhana ja viettää merellä seuraavat viisi vuotta. Se on sukukypsä vasta 10-vuotiaana.
Ravinto

Tasmanianmeriliitäjät syövät mustekaloja, kaloja ja äyriäisiä. Ne saalistavat enimmäkseen valoisaan aikaan, kelluen meressä siepaten ruokansa veden pinnasta. Ne ovat hyviä sukeltajia ja etsivät joskus ruokansa sukeltamalla. Ne seuraavat mielellään kalastusaluksia syöden jätteitä ja perkuutähteitä.
Take a Look in the Mirror

| Take a Look in the Mirror Korn |
| --- | --- | --- |

Studioalbumin tiedot
 Äänitetty : huhti–kesäkuu ja elokuu 2003 Jonathan Davisin kotistudiossa Los Angelesissa, Kaliforniassa
 Julkaistu: 25. marraskuuta 2003
 Tuottaja(t): Korn  Jonathan Davis   Frank Filipetti
 Tyylilaji: nu metal
 Kesto: 56.50
 Levy-yhtiö: Immortal Records / Epic Records
Listasijoitukset
  10.
Kornin muut julkaisut
| Untouchables 2002 | Take a Look in the Mirror 2003 | Greatest Hits, Volume 1 2004 |
Take a Look in the Mirror on Kornin kuudes studioalbumi, joka on myynyt maailmanlaajuisesti yli 1 900 000 kappaletta. Se julkaistiin 25. marraskuuta 2003. Albumissa Korn palasi takaisin aggressiivisempaan tyyliinsä, nu metalliin. Se on myös viimeinen albumi yhtyeen alkuperäisellä kokoonpanolla.
Musiikki ja lyyriset teemat

Take a Look in the Mirror merkitsee albumina paluuta aggressiivisempaan tyyliin, kuten ensimmäisillä albumeilla. Kitaristit Brian "Head" Welch ja James "Munky" Shaffer hyödyntävät kitaroissaan enimmäkseen paksua, raskasta säröä ja satunnaisesti puhdasta näppäilyä kontrastina. Albumi sisältää elementtejä alternative metalista ja uudelleen äänitetyn version kappaleesta "Alive". Se oli ensimmäinen kappale, jonka yhtye kirjoitti, mikä sai laulaja Davisin liittymään Korniin. Kappale oli aiemmin julkaistu vain yhtyeen ensimmäisellä demolla, Neidermeyer’s Mindilla.
Kappaleella "Play Me" vierailee rap-artisti Nas, mikä tekee Take a Look in the Mirrorista ensimmäisen Korn-albumin Follow the Leaderin jälkeen tämänkaltaisella yhteistyöllä. Tämän lisäksi Davis soittaa säkkipilliä kappaleella "Let's Do This Now", tuoden paluun albumilla Untouchables katkenneelle eräänlaiselle perinteelle.
Kappaleet

"Right Now" – 3:10
"Break Some Off" – 2:35
"Counting on Me" – 4:49
"Here It Comes Again" – 3:33
"Deep Inside" – 2:46
"Did My Time" – 4:04
"Everything I've Known" – 3:34
"Play Me" (ft. Nas) – 3:21
"Alive" – 4:30
"Let's Do This Now" – 3:18
"I'm Done" – 3:23
"Y'all Want a Single" – 3:17
"When Will This End" – 14:24
Sisältää piilotetun kappaleen, coverin Metallican kappaleesta "One".
Henkilökunta

Jonathan Davis - laulu, säkkipillit, tuottaminen
Brian "Head" Welch - kitara
James "Munky" Shaffer - kitara
Reginald "Fieldy" Arvizu - basso
David Silveria - rummut
Frank Filipetti - tuottaminen, teknikko, miksaus
Nasir "Nas" Jones - laulu kappaleessa "Play Me"
Jim "Bud" Bonti - tuottaminen, teknikko
Tim Harkins - teknikko
Cailan Mccarthy - taiteilija koordinoija
Doug Erb - taideohjaus
Brandy Flower - taideohjaus
Gayle Boulware - taidekonsultti
Darren Frank - avustaja
Jesse Gorman - avustaja
Peter Katsis - A&R
Kaz Utsunomiya - A&R
Rob Hill (ohjaaja) - editointi
Fred Maher - editointi
Louie Teran - digitaalinen editointi
Stephen Marcussen - masterointi
Polarbear - ohjelmointi
Mitch Ikeda - ohjelmointi
Marina Chavez - ohjelmointi
Saavutukset

Albumi - Billboard (Pohjois-Amerikka)
| Vuosi | Lista | Sijoitus |
| --- | --- | --- |
| 2003 | Top Internet Albumit | 9 |
| 2003 | The Billboard 200 | 9 |
Arvostelut

AllMusic:
Soundi:
Aiheesta muualla

Take a Look in the Mirror Discogsissa. (englanniksi)
Korn
| --- | --- |
Studioalbumit:   Korn  Life Is Peachy  Follow the Leader  Issues  Untouchables  Take a Look in the Mirror  See You on the Other Side  Untitled  Korn III: Remember Who You Are  The Path of Totality  The Paradigm Shift  The Serenity of Suffering  The Nothing  Requiem 
Kokoelmat ja livealbumit:   Greatest Hits, Volume 1  Live & Rare  MTV Unplugged: Korn  Korn Kovers 
EP:t:   Neidermeyer's Mind  Live at the Palace  All Mixed Up 
Singlet:   Blind  Shoots and Ladders  Need To  Clown  No Place to Hide  A.D.I.D.A.S.  Good God  Got the Life  Freak on a Leash  Children of the Korn  Falling Away from Me  Make Me Bad  Somebody Someone  Here to Stay  Thoughtless  Alone I Break  Did My Time  Right Now  Y'all Want a Single  Everything I've Known  Word Up!  Another Brick in the Wall  Twisted Transistor  Coming Undone  Politics  Freak on a Leash (MTV Unplugged)  Evolution  Hold On  Kiss  Haze  Oildale (Leave Me Alone)''  Let The Guilt Go  Get up!  Narcissistic Cannibal  Never Never  Spike In My Vains  Hater  Rotting In Vain  Take Me  Black Is the Soul  You'll Never Find Me  Can You Hear Me  Start The Healing  Forgotten  Lost in the Grandeur 
Singlet:   Christmas Song  I Can Remember  Fuck Dying  Jingle Balls  Hypocrites  Creep  Haze  Chaos Lives in Everything  Love & Meth  Insane  A Different World  Cold 
DVD:t:   Who Then Now?  Deuce  Korn Live  Live on the Other Side  Chopped, Screwed, Live and Unglued  Korn: Live in Montreux 2004
TVN (Korean tasavalta)

| tvN |
| --- | --- |
 tvN:n logo vuodesta 2021 lähtien.
Lähetykset alkoivat:  9. lokakuuta 2006
Omistaja:  CJ ENM
Kuvaformaatti:  1080i
Tunnuslause:  Content Trend Leader Endless Pleasures (즐거움엔 끝이 없다) Where Fun Takes Off Best Korean Entertainment
Maa:   Etelä-Korea
Kieli:  korea
Pääkonttori:  CJ E&M Center, 66 Sangamsan-ro, Sangam-dong, Mapo-gu, Soul, Etelä-Korea
Korvasi kanavan:  TVN
Aiemmin:  Channel M
Rinnakkaiskanava(t):  tvN Show tvN Asia tvN THAI Mnet Mnet Japan Mnet America tvN Drama tvN Story Olive OCN OCN Movies OCN Thrills BtvN CATCH ON 1 CATCH ON 2 Chunghwa TV OGN Tooniverse DIA TV UXN (UHD, 4K)
Kotisivu:  tvN.tving.com
Saatavuus
Satelliitti
SkyLife:  kanava 20 (HD)
Kaapeliverkko
saatavilla suurimmassa osassa Etelä-Korean kaapelitalouksista:  kanavapaikka vaihtelee
IPTV (ADSL)
KT Olleh TV SK Broadband Btv:  kanava 3 (HD)
LG U+ TV:  kanava 17 (HD)
Internet
TVING (Etelä-Korea):  Live C00551
Infobox OKNimi-testi OK: 
tvN (Total Variety Network) on eteläkorealainen kaapelitelevisiokanava, joka perustettiin 9. lokakuuta 2006. tvN on CJ ENM:n omistuksessa, kuten muutkin eteläkorealaiset mediatalot.
Logot

2006 - 2008
2008 - 2012
2012 - 2021
2021 -
Aiheesta muualla

tvNin verkkosivut (koreaksi)
Potenza

| Potenza |
| --- | --- |

 lippu:  vaakuna
 Potenza
 Koordinaatit: 40°38′N, 15°48′E 
Valtio:   Italia
Alue:  Basilicata
Maakunta:  Potenza
Hallinto:  
 – Kaupunginjohtaja:  Vito Santarsiero
Pinta-ala:  
 – Kokonaispinta-ala:  175,43 km²
Korkeus:  596–1 338 m
Väkiluku (31.12.2015):  67 122
 – Väestötiheys:  396 as./km²
Aikavyöhyke:  UTC+1
Postinumero:  85100
Suuntanumero(t):  0971
 
 http://www.comune.potenza.it/ 
Infobox OKVirheellinen NIMI-arvo: 
Potenza on kaupunki eteläisessä Italiassa Basilicatassa. Se on Potenzan maakunnan ja Basilicatan alueen pääkaupunki. Vuoden 2015 lopulla siellä oli 67 122 asukasta.
Potenzan uskotaan syntyneen antiikin Rooman aikoihin, noin 300-luvulla eaa. Ensimmäisellä vuosisadalla eaa. Potenzasta tuli municipium, jolloin se alkoi kehittymään hyvän maantieteellisen sijainnin johdosta. Alarikin gootit ryöstivät Potenzan vuonna 402. Ostrogootit hallitsivat Potenzaa vuodesta 496 vuoteen 535, minkä jälkeen sitä hallitsivat vähän aikaa bysanttilaiset. Bysantin jälkeen Potenzaa hallitsivat langobardit.
Potenza kärsi pommituksista toisessa maailmansodassa.
Tunnettuja henkilöitä

Potenzan tunnetuimpia henkilöitä:
Tanio Boccia (1912–1982), elokuvaohjaaja
Emilio Colombo (1920–2013), poliitikko
Ruggero Deodato (1939–2022), elokuvaohjaaja
Giovanni Frezza (s. 1972), elokuvanäyttelijä
Ystävyyskaupungit

Potenzan ystävyyskaupunkeja ovat:
Denver, Yhdysvallat
Focșani, Romania.